Началният клип включен ли е в цената на отделните пакети за видеозаснемане?
Началният клип не е включен в цената на пакетите.Това е така, защото отношението ни към встъпителния клип е твърде сериозно и отговорно. Според масовото разбиране изработването на клипа е нещо просто, понеже целта му е да поднесе интересни и забавни кадри от сватбения ден, освен това той е кратък, колкото една песен, като избраните моменти са подредени хронологично или с обърната хронология. Подобно разбиране за смисъла и ролята на клипа обяснява и оправдава неговото включване като част от предлагания пакет за видеозаснемане.Проблемът е, че естествения резултат от подобно елементарно отношение води до създаването на напълно еднотипни клипове, клипове - клишета, които, наистина, са много лесни за изработка, но те не притежават най-важното -  индивидуалност. Те изобщо не пресъздават най-главното - уникалността на отделната двойка и на нейните взаимоотношения, специфичните черти на сватбеното им тържество и отличителните особености на общата празнична атмосфера. Ние не работим по този начин и никога не сме работили.За нас встъпителният клип е най-сложното творческо предизвикателство. Той е квинтесенция на целия сватбен ден и трябва да разкрива индивидуалността на младоженците, да предава красотата на тяхната любов и взаимоотношения, уникалните черти на празника им и да пресъздаде всичко това в художествена форма. Подобно отношение превръща клипа в сложна творческа задача. Резултатът от това отношение, в съчетание с необходимия опит, умения и креативност, води до създаването на истинско и оригинално произведение на изкуството. За неговото изготвяне са необходими доста допълнително време и усилия. Ето защо встъпителния клип при нас, не е включен в цената на пакетите за видеозаснемане.Ние предлагаме три, жанрово различни варианти за начални клипове и те имат съответните цени, съобразени със сложността на тяхната изработка.